als_Latn dik_Latn sag_Latn
Vizita pa bujë
Vizita pa bujë. Qëndrimi i ndërmjetësuesit të BE-së në dialogun Kosovë-Serbi, Robert Kuper, para disa ditësh në Prishtinë, kaloi pa ndonjë paraqitje publike. E tillë është edhe vizita e zv/sekretarit amerikan të Shtetit, Ulliam Bërns, të shtunën në Kosovë. Pavarësisht një marrëveshje të rëndësishme të nënshkruar ndërmjet dy shteteve, vizita bëhet në prag të dialogut të ardhshëm Kosovë-Serbi, që tashmë është konfirmuar për të martën. Çështja e bashkëpunimit rajonal është njëra nga temat e cila do të diskutohet në takimin e radhës dhe e cila ka paraqitur problem deri më tash për shkak të mospërafrimit të palëve. Republika e Kosovës insiston në atribute shtetërore në çështjen e përfaqësimit të Kosovës, kurse ajo serbe kërkon fusnotën 1244.
Megjithëse pozicionet ndërmjet dy palëve janë ende të largëta, vizitat si këto që po bëhen në Kosovë dhe Beograd janë njëlloj presioni për të detyruar palët të arrijnë marrëveshje. Ndërkombëtarët ofrojnë shkopin dhe karotën për të dyja palët në favor të arritjes së kompromiseve. Serbia nuk mund të marrë statusin e kandidates në mars në qoftë se nuk lëshon pe, kurse edhe për Kosovën kjo gjë po kushtëzohet me marrjen e udhërrëfyesit për liberalizimin e vizave. Marrja e udhërrëfyesit qe paraparë më herët, por në fakt u hap vetëm dialogu për vizat. Pa marrjen e udhërrëfyesit, Kosova nuk e ka të qartë rrugën deri në heqjen e vizave.
E marta pritet të qartësojë shumë çka në çështjen e bisedimeve Kosovë-Serbi. Kosova nuk do të lejojë që të shkohet përtej vijave të kuqe, pavarësisht asaj se çfarë na ofron si shpërblim BE-ja. Fusnota 1244 nuk duhet të lejohet në asnjë mënyrë në përfaqësimin e Kosovës. Ajo tashmë është e tejkaluar.
als_Latn als_Latn als_Latn als_Latn